મેંદરડા તાલુકાના ઝીંઝુડા અને મોટી ખોડીયાર ગામે બે-બે ખેત તલાવડી માત્ર કાગળ ઉપર દર્શાવી જમીન વિકાસ નિગમના અધિકારીઓ તથા તેમના સાગ્રીતો દ્વારા લાખો રૂપિયાની છેતરપીંડી કરવામાં આવતા એસીબી દ્વારા આ તમામ શખ્સો સામે પૂર્વઆયોજીત કાવત્રુ રચી બોગસ દસ્તાવેજો બનાવી તેનો ખરા તરીકે ઉપયોગ કરવાની કલમો હેઠળ ગુન્હો નોંધી કાયદેસરની કાર્યવાહી હાથ ધરી છે. આમ જમીન વિકાસ નિગમના અધિકારીઓએ મેંદરડા તાલુકાના પાંચ ગામોમાં 3૦ ખેત તલાવડી નહીં બનાવી હોવા છતા સરકાર સાથે કુલ રૂ.૨૧.૮૨ લાખની છેતરપીંડી કર્યાનું બહાર આવતા એસીબી દ્વારા જૂનાગઢ લાંચ-રૂશ્વત વિરોધ પોલીસ મથકમાં તમામ શખ્સો સામે ગુન્હો નોંધી વધુ તપાસ જૂનાગઢ એસીબીના પીઆઈ ડી.ડી. ચાવડા ચલાવી રહ્યા છે.